ದರ್ಶನ್ ಸುದೀಪ್ ಟ್ವಿಟ್ಟರ್ ಖಾತೆಯಲ್ಲಿ ಭಾನುವಾರ ಏನೇನಾಯ್ತು?

ಬೆಂಗಳೂರು: ನಾವಿಬ್ಬರೂ ಗೆಳೆಯರಲ್ಲ ಎಂದು ದರ್ಶನ್ ಟ್ವಿಟ್ಟರ್ ಖಾತೆಯಿಂದ ಸುದೀಪ್ ಬಗ್ಗೆ ಟ್ವೀಟ್ ಆಗಿದ್ದು ಭಾನುವಾರ ರಾತ್ರಿ 8.15ಕ್ಕೆ. ಇದಕ್ಕೂ ಮುನ್ನ ಸುದೀಪ್ ಟ್ವಿಟ್ಟರ್ ಖಾತೆಯಲ್ಲೂ ಇಬ್ಬರ ಗೆಳೆತನದ ಬಗ್ಗೆ ಒಂದು ಟ್ವೀಟ್ ಕಾಣಿಸಿತ್ತು.

@KicchaSudeep sir we want yu and Darshan sir to see together.It has been long time we did not see yu both together in a one platform

— Shashidhar patil (@Shashidhar96540) March 5, 2017

ಶಶಿಧರ್ ಪಾಟೀಲ್ ಎಂಬ ಹೆಸರಿನ ವ್ಯಕ್ತಿಯೊಬ್ಬರು ಸುದೀಪ್ ಅವರ ಟ್ವಿಟ್ಟರ್ ಹ್ಯಾಂಡಲ್ ಗೆ, @ಕಿಚ್ಚ ಸುದೀಪ್ ಸರ್, ನಿಮ್ಮನ್ನು ಹಾಗೂ ದರ್ಶನ್ ಅವರನ್ನು ಜೊತೆಯಾಗಿ ನಾವು ನೋಡಬೇಕು. ಒಂದೇ ವೇದಿಕೆಯಲ್ಲಿ ನೀವಿಬ್ಬರು ಜೊತೆಯಾಗಿರುವುದನ್ನು ನೋಡಿ ತುಂಬಾ ಸಮಯವಾಯಿತು ಎಂದು ಬರೆದಿದ್ದರು. ಈ ಟ್ವೀಟ್ ಸಂಜೆ 4.15ಕ್ಕೆ ಟ್ವೀಟ್ ಆಗಿತ್ತು.

https://t.co/RFz0Xf0xs4

— Kichcha Sudeepa (@KicchaSudeep) March 5, 2017

ಈ ಟ್ವೀಟ್ ಬಂದು ಕೇವಲ 9 ನಿಮಿಷದ ಬಳಿಕ ಅಂದ್ರೆ ಸರಿಯಾಗಿ 4.24ಕ್ಕೆ ಕಿಚ್ಚ ಸುದೀಪ್ ಅವರು ಶಶಿಧರ್ ಪಾಟೀಲ್ ಗೆ ಉತ್ತರವನ್ನೂ ಕೊಟ್ಟಿದ್ದರು. ಆದರೆ ಆ ಉತ್ತರದಲ್ಲಿ ಕೇವಲ ಸ್ಮೈಲಿ ಸಿಂಬಲ್ ಮಾತ್ರ ಇತ್ತು.

Me & Sudeep aren't Friends Anymore. We are just Actors working for Kannada Industry. No more speculations please. That's the end of it.

— Darshan Thoogudeepa (@dasadarshan) March 5, 2017

ಆದರೆ ರಾತ್ರಿ 8.15ಕ್ಕೆ ಮಾತ್ರ ದರ್ಶನ್ ಅವರ @ದಾಸದರ್ಶನ್ ಖಾತೆಯಿಂದ, ‘ನಾವಿಬ್ಬರೂ ಗೆಳೆಯರಲ್ಲ. ನಾವು ಕನ್ನಡ ಇಂಡಸ್ಟ್ರಿಗಾಗಿ ದುಡಿಯುತ್ತಿರುವ ನಟರು ಅಷ್ಟೇ. ದಯವಿಟ್ಟು ಈ ಬಗ್ಗೆ ಹೆಚ್ಚು ವದಂತಿಗಳು ಬೇಡ. ಇದಿಲ್ಲಿಗೇ ಕೊನೆಯಾಗಲಿ’ ಎಂಬ ಟ್ವೀಟ್ ಬಂದಿತ್ತು.

ಇದನ್ನೂ ಓದಿ: ಸುದೀಪ್ ಅವರ ಈ ಮಾತಿನಿಂದ ದರ್ಶನ್ ಮನಸ್ಸಿಗೆ ಘಾಸಿ!

ನನಗೆ 'ಮೆಜೆಸ್ಟಿಕ್' ಸಿಗಲು ಕಾರಣ – ರಾಮಮೂರ್ತಿ, ಪಿ ಎನ್ ಸತ್ಯ ಮತ್ತು ರಮೇಶ್.https://t.co/G8M8uCDnS9 https://t.co/NfYlqVKf3E

— Darshan Thoogudeepa (@dasadarshan) March 5, 2017

ಇದನ್ನು ನೋಡಿದ ಅಭಿಮಾನಿಗಳಿಗೆ ಈ ಟ್ವೀಟ್ ನಂಬಲು ಸಾಧ್ಯವಾಗಲೇ ಇಲ್ಲ. ಅದಕ್ಕಾಗಿ ಅಭಿಮಾನಿಗಳೆಲ್ಲಾ ಯಾಕೆ ಹೀಗೆ ಎಂದು ದರ್ಶನ್ ಅವರ ಟ್ವಿಟ್ಟರ್ ಖಾತೆಗೇ ಪ್ರಶ್ನೆ ಹಾಕುತ್ತಿದ್ದರು.

ಈ ವೀಡಿಯೋಲಿ ಹೇಳಿರುವ ಪ್ರಕಾರ ಅವಕಾಶ ಸಿಗಲು ಸುದೀಪ್ ತಾವೇ ಸೂಚಿಸಿದ್ದಾರೆ ಎಂದು ಹೇಳಿದ್ದಾರೆ. ಮಾಡದಿರುವ ಕೆಲಸವನ್ನು ಮಾಡಿದ್ದೀನಿ… https://t.co/SNQYAqI1Pu

— Darshan Thoogudeepa (@dasadarshan) March 5, 2017

ಇದೇ ಮೊದಲ ಬಾರಿಗೆ ಈ ವೀಡಿಯೋ ನೋಡಿದಾಗ ನನ್ನ ಮನಸ್ಸಿಗೆ ನೋವಾದಂತೂ ನಿಜ. ಈ ಹೇಳಿಕೆ ನೀಡಿದ್ದೇಕೆ!? ಸುದೀಪ್ ರವರು ಕ್ಲಾರಿಟಿ ನೀಡಲಿ

— Darshan Thoogudeepa (@dasadarshan) March 5, 2017